На основу члана 70. став 1. тачка 8. Устава Републике Српске и чл. 182. и 186. ст. 1. и 2. Пословника Народне скупштине Републике Српске (''Службени гласник Републике Српске'', број 31/11), а након разматрања Извјештаја Републичке комисије за спровођење референдума о резултату републичког референдума на питање: ''Да ли подржавате да се 9. јануар обиљежава и слави као Дан Републике Српске?'', Народна скупштина Републике Српске, на Четрнаестој сједници, одржаној 11. октобра 2016. године, донијела је сљедећу

**ОДЛУКУ**

**О ДАВАЊУ ПОСЕБНОГ ОВЛАШЋЕЊА**

I

Народна скупштина Републике Српске овлашћује предсједника и чланове Републичке комисије за спровођење референдума, именоване Одлуком Народне скупштине Републике Српске број 02/1-021-896/16 од 15. јула 2016. године (''Службени гласник Републике Српске'', број 68/16) да учествују у поступку пред Уставним судом Босне и Херцеговине до окончања поступка по апелацији број АП-3805/16, као и до окончања кривичног поступка који се води против чланова Републичке комисије за спровођење републичког референдума и других у поступку пред Судом Босне и Херцеговине.

II

Ова одлука ступа на снагу осмог дана од дана објављивања у ''Службеном гласнику Републике Српске''.

Број: 02/1-021- /16 ПРЕДСЈЕДНИК

Датум:11. октобар 2016. године НАРОДНЕ СКУПШТИНЕ

***Недељко Чубриловић***